text: أفضل وصفة كوكيز على الاطلاق ..والعودة الى التدوين
text: #000003
text: أفضل وصفة كوكيز على الاطلاق ..والعودة الى التدوين
  مرحبا يا اصدقائي الغالين المخلصين المحبين .. عبكتب هل الكلمات وانا معبوطة , اخر مرة كتبت وصفة كانت من 2014 ن مر عمر يعني ، , بدي قلكم أن لما فتحت الاب توب و انا ناوية اكتب هل الوصفة ..كنت عبرجف .. متل لما تقابلي حدا بتحبيه كان غايب من زمان . وشي بيضحك انو كان لازم ادور على word لانو ولا مرة ما استخدمته من لما فرمتت الجهاز ... وصباح يوم الجمعة راح وانا عبدور على شعار اللقمة .. بس اخيرا لقيته
text: #000006
text: المهم يا اصدقائي الغالين ، اليوم انا رجعت بوصفة خارقة ..الوصفة الي مقاديرها مضبوطة على التكة ، الوصفة الي تعبت وانا عبزبطها والي اخدت معي وقت طويل لاعتمدها ، والي هي شي خاص بكورساتي ، والي رح تزبط معك من اول مرة وكل مرة باذن الله . كوكيز الشوكولا الافضل على الاطلاق ..الكوكيزرح يكون متفجرة بطعم الشوكولا ، غنية كتير مقرمشة من برة مع طبقة طرية من جوة، بعدين سهلة كتير بوعاء واحد بتتحضر ..ومقاديرها سهل تتوفر .
text: #000008
text: لو سمحتي ممكن المقادير بالكاسات او الملاعق وثانيا وين ممكن نلاقي شوكولا حبيبات وهل ممكن نستبدله بالواح شوكولا مقسمة ناعم؟
text: #000016
text: تكرمي رح اعمل تعديل على الوصفة مشان المقادير بالكاسة .
  فيك تاخدي الحبيبات من عند البيان بالفرقان او الباشي بتجميل المشارقة
  لا مافيك تستبدليه ، لان الحبيبات بتكون معالجة لحتى ما تحترق على الحرارة المباشرة بعكس الشوكولا
text: #000017
text: تكرمي رح اعمل تعديل على الوصفة مشان المقادير بالكاسة .
text: #000018
text: فيك تاخدي الحبيبات من عند البيان بالفرقان او الباشي بتجميل المشارقة
  لا مافيك تستبدليه ، لان الحبيبات بتكون معالجة لحتى ما تحترق على الحرارة المباشرة بعكس الشوكولا
text: #000019
text: اهلا وسهلا وعوده مباركه ..
  والله يجزيك كل خير على هاد الموقع الرائع ..مرجع لكل طبخاتي تقريبا، وما شاء الله عنك شارحه الوصفات بطريقه وافيه ومو بخلانه علينا ولا بمعلومه ولا سر المهنه متل ما بيقولوا لهيك كل شي بيزبط ولله الحمد.
  سؤالي بتزبط الوصفة اذا استخدمنا بدال الطحين شوفان ؟
  او اذا عامله وصفه خصوصي لكوكيز الشوفان ياريت تحطيلنا ياه ويسلمو اديك سلفا
text: #000040
text: الله يكرمك ويديم هل الثقة الغالية وان شالله ابقى دايما ند حسن ظنك
  صراحة ولا مرة عملت كوكيز بالشوفان ، وماعندي فكرة اذا ممكن نستبدل الطحين فيه ، بس لفتي نظري لهل المكون ، ان شالله عن قريب ببدا بستخدمه بحلوياتي ، ممنونتك
text: #000041